open-index/open-wikipedia-markdown huggingface dataset:
சூர்யகாந்தன்

**சூர்யகாந்தன்** கவிதை, சிறுகதைகள், புதின எழுத்தாளர்.

## வாழ்க்கைக் குறிப்பு
தமிழநாடு கோவை மாவட்டம், பேரூர் வட்டம், ராமசெட்டி பாளையம் என்னும் கிராமத்தில் விவசாயக் குடும்பத்தில் பிறந்தவர். முதுகலைமாணி, முனைவர் பட்டங்கள் பெற்றுள்ளார். கோவை அரசுக் கலைக்கல்லூரியில் தமிழ்த்துறைத் துணைப் பேராசிரியராகப் பணியாற்றி வருகிறார்.

## எழுத்துலகில்
இவரின் முதல் கவிதை 1973 ஆம் ஆண்டு ”மனிதன்“ என்ற இலக்கிய இதழில் ”உழைக்கும் வர்க்கம் உறங்குமோ“ எனும் தலைப்பில் வெளியானது. சிறுகதை 1974 ஆம் ஆண்டு “தாமரை” இலக்கிய இதழில் “தண்டிக்கப்படாத குற்றவாளிகள்” எனும் தலைப்பில் வெளியானது. 
இதுவரை மூன்று கவிதைத்தொகுதிகள், ஆறு கட்டுரைத் தொகுதிகள், பதினொன்று சிறுகதைத்தொகுதிகள், 11 சமூக நாவல்கள் நுல்களாக வெளிவந்துள்ளன. இவர் படைப்புகள் பல்வேறு பல்கலைக்கழகங்களில் பாடமாக வைக்கப்பட்டுள்ளன.

## புதினங்கள்

அகிலன் நாவல் போட்டியில் பரிசு பெற்ற மானாவரி மனிதர்கள், விதைச்சோளம்
## மேற்கோள்கள்

பகுப்பு:தமிழக எழுத்தாளர்கள்
பகுப்பு:புதின எழுத்தாளர்கள்
பகுப்பு:கோயம்புத்தூர் மாவட்ட மக்கள்
ஆமூர்

**ஆமூர்** என்னும் பெயருடன் சங்ககாலத்தில் மூன்று ஊர்கள் இருந்தன. 'ஆம்' என்னும் சொல்லுக்கு 'ஊற்றுநீர்' என்னும் பொருள் உண்டு. எனவே ஊற்றுநீர் வளம் மிகுதியாக உள்ள ஊர் ஆமூர் எனப்பட்டது.

(1) இக்கால உளுந்தூர்ப்பேட்டைச் சட்டமன்றத் தொகுதியில் ஆமூர் என்னும் ஊர் உள்ளது. இது சங்ககால ஆமூர் அன்று. செய்யூர் தொகுதியில் உள்ள [சித்தாமூர்](http://www.dinamani.com/edition/story.aspx?Title=%E0%AE%A4%E0%AF%8A%E0%AE%95%E0%AF%81%E0%AE%A4%E0%AE%BF%20-%20%E0%AE%93%E0%AE%B0%E0%AF%8D%20%E0%AE%85%E0%AE%B1%E0%AE%BF%E0%AE%AE%E0%AF%81%E0%AE%95%E0%AE%AE%E0%AF%8D!:%20%E0%AE%9A%E0%AF%86%E0%AE%AF%E0%AF%8D%E0%AE%AF%E0%AF%82%E0%AE%B0%E0%AF%8D%20(%E0%AE%A4%E0%AE%A9%E0%AE%BF)&artid=397807&SectionID=129&MainSectionID=129&SectionName=Tamilnadu&SEO=) என்னும் ஊரே சங்ககால ஆமூர். சங்ககாலத்தில் இது ஓய்மானாட்டு ஆமூர் எனப் போற்றப்பட்டது. ஓய்மானாட்டு நல்லியக்கோடன் நாட்டு ஊர். இவ்வூரில் உழவர்களோடு ஒன்றுகலந்து அந்தணர்கள் வாழ்ந்தனர். அங்கு சென்றால் உழவர் தங்கை பின்தொங்கும் சடையுடன் தோன்றி வளைக்கையால் தடுத்து கைக்குத்தல் அரிசியிட்டுப் பொங்கிய சோறும் நண்டுக் குழம்பும் விருந்தாகத் தருவாளாம். 

(2) திருச்சி மாவட்டம் கொள்ளிடம் ஆற்றின் வடகரையில் ஒரு ஆமூர் உள்ளது. இது முக்காவனாட்டு ஆமூர் எனப் போற்றப்பட்டது. சங்ககாலத்தில் இவ்வூர் மல்லன் சோழ அரசன் போர்வைக் கோப்பெருநற்கிள்ளியோடு மற்போர் புரிந்து தோற்றுப்போனான். 

(3) பொருள் தேடச் சென்ற தமிழர் சேரநாட்டு ஆமூர் சென்று பாதுகாப்பாகத் தங்கினர். இதனை வானவன் என்னும் சேரன் வென்று கொடுமுடி என்பவனிடம் தந்து காத்துவரும்படி செய்திருந்தான். குறும்பொறை என்பதைக் கல்ராயன் மலை எனக் கொண்டு அதன் கிழக்கில் உள்ள ஆமூர் எனக் கொள்ளவும் இடம் உண்டு. இது இக்காலத்தில் வேலூர் மாவட்டத்தில் உள்ளது.

## சான்று

தொண்டை நாட்டில் ஆமூர் இருக்கிறது. இங்கு ஊற்று நீர் வளம் மிகுதியாகவே உள்ளது 
பகுப்பு:சங்க கால ஊர்கள்
பகுப்பு:ஓவியர்
ஆவூர்

ஆவூர் (*Avur*) என்ற பெயரில் உள்ள ஊர்கள்:
* ஆவூர் (கும்பகோணம்)
* ஆவூர் (திருவண்ணாமலை)
* ஆவூர் ஊராட்சி, திருவண்ணாமலை
* ஆவூர் ஊராட்சி (புதுக்கோட்டை)
பேரறிவாளன்

**சொக்கலிங்கம்**(*A. G. Perarivalan*; பிறப்பு: 30 சூலை 1971) என்பவர் ராஜீவ் காந்தி படுகொலை வழக்கில் குற்றவாளியாகக் காணப்பட்டு மரண தண்டனை விதிக்கப்பட்டவர். இவர் திருப்பத்தூர் மாவட்டம், சோலையார்பேட்டையைச் சேர்ந்தவர். மின்னணுவியல் மற்றும் தொடர்பியல் தொழிநுட்பப் பட்டயம் பெற்ற இவர் சென்னை பெரியார் திடல் விடுதலை அலுவலகத்தில் கணிணிப் பிரிவில் பணியாற்றி வந்தார். இவர் 1991 சூன் 11 அன்று கைது செய்யப்பட்டு வேலூர் சிறையில் அடைக்கப்பட்டார். இவரது தூக்குத்தண்டனை 2011 செப்டம்பர் 9 இல் நிறைவேற்றப்படவிருந்து, பின் தள்ளி போடப்பட்டது. தூக்குத் தண்டனை ரத்துச் செய்யப்பட்டு தீர்ப்பு 2014 பிப்ரவரி 18 அன்று வழங்கப்பட்டது. பின்னர் 2022 மே 18 அன்று உச்ச நீதிமன்றத்தால் விடுதலை செய்யப்பட்டார்.

முன்னாள் சிபிஐ அதிகாரி தியாகராஜன், ஓய்வு பெற்ற பின்னர் ’உயிர்வலி’ எனும் ஆவணப்படத்திற்கு தந்த பேட்டியில் பேரறிவாளனுக்கு சாதகமாக அவர் குற்றமற்றவர் என்பதை நிரூபிக்க இருந்த அவரது வாக்குமூல வார்த்தைகளை மறைத்ததையும், மொழிபெயர்ப்பில் நடந்த குழப்பங்கள், வாக்குமூலத் தகவலைத் தவறாகப் பதிந்ததையும், தான் பதவியிலிருந்து ஓய்வு பெற்ற பின்னர் 2013 ஆம் ஆண்டு குறிப்பிட்டார்.

## நூல்கள்
கடந்த 21 ஆண்டுகளாக சிறையில் தனது வாழ்க்கையை விவரித்து "An Appeal From The Death Row (Rajiv Murder Case — The Truth Speaks)" என்ற ஆங்கிலப் புத்தகத்தையும் இதன் இந்தி மொழிபெயர்ப்பையும் 2011 ஆகத்து 23 அன்று இந்தியப் பொதுவுடமைக் கட்சியின் பொதுச்செயலாளர் ஏ. பி. பரதன் தில்லியில் வெளியிட்டார்.

## தங்கப் பதக்கம்
பேரறிவாளன் சிறைச் சாலையில் இருந்து கொண்டே, மகாத்மா காந்தி சமுதாய கல்லூரி மற்றும் தமிழ்நாடு திறந்தநிலைப் பல்கலைக்கழகத்தின் ஆதரவுடன் சிறைத்துறை நடத்தி வரும் திரைமேசை பதிப்பித்தல் (Desktop Publishing) பட்டயபடிப்பில் (Diploma) முதல் மாணவராகத் தேர்ச்சி பெற்று தங்கப் பதக்கம் வென்றவர் ஆவார்.

## பிணையில் விடுவிக்கப்படல்
இராஜிவ் காந்தி கொலை வழக்கில் 32 ஆண்டுகள் சிறைவாசம் அனுபவித்த பேரறிவாளனுக்கு 2022 மார்ச் 9 அன்று இந்திய உச்ச நீதிமன்றம் பிணையில் விடுவித்தது. மாகாத்மா காந்தி கொலை வழக்கில் கோபால் கோட்சேவுக்கு தூக்குத் தண்டனை விதிக்கப்பட்டது. பின்னர் தூக்குத் தண்டனை ஆயுள் தண்டனையாக மாற்றப்பட்டது. 18 ஆண்டுகள் சிறைவாசம் அனுபவித்த  கோட்சேவுக்கு  நீதிமன்றம் விடுதலை செய்ததை சுட்டிக்காட்டிய பேரறிவாளனுக்கு இந்திய உச்ச நீதிமன்றம் பிணை வழங்கியது.

## விடுதலை
ராஜீவ் காந்தி கொலை வழக்கில் ஆயுள் தண்டனை பெற்ற பேரறிவாளன் உள்ளிட்ட ஏழு பேரின் விடுதலை குறித்து 161வது பிரிவின் கீழ் தமிழ்நாடு ஆளுநர் முடிவெடுக்கலாம் என உச்சநீதிமன்றம் 2018 செப்டம்பர் 6 இல் தீர்ப்பளித்தது. இத்தீர்ப்பின் படி, அப்போதைய எடப்பாடி பழனிசாமியின் அதிமுக அரசு எழுவரையும் விடுதலை செய்ய ஆளுநருக்கு பரிந்துரைத்தது. ஆனால், தமிழ்நாடு ஆளுநர் முடிவெடுப்பதில் கால தாமதம் செய்தார். இக்காலதாமதத்தை சுட்டிக்காட்டி அரசமைப்புச் சட்டத்தின் 142வது பிரிவின் கீழ் தங்களுக்கு உள்ள அதிகாரத்தைப் பயன்படுத்தி பேரறிவாளனை விடுதலை செய்து உச்சநீதிமன்ற நீதிபதிகள் நாகேஸ்வரராவ், பி. ஆர். கவாய், ஏ. எஸ். போபண்ணா ஆகியோர் அடங்கிய அமர்வு 2022 மே 18 அன்று  தீர்ப்பு வழங்கியது.

## இதனையும் காண்க
* அடைக்கப்பட்ட கதவுகளின் முன்னால் (நூல்)

## மேற்கோள்கள்

## வெளி இணைப்புகள்
*பேரறிவாளன் விடுதலை: உச்ச நீதிமன்றத் தீர்ப்பில் கூறியிருப்பது என்ன?
* சிறையிலிருந்து இவரது வலைப்பதிவு
* www.perarivalan.com 
* Verma panel files on Rajiv murder case missing: MHA

பகுப்பு:1971 பிறப்புகள்
பகுப்பு:வாழும் மக்கள்
பகுப்பு:திருப்பத்தூர் மாவட்ட மக்கள்
பகுப்பு:ராஜீவ் காந்தி படுகொலை
மறுமலர்ச்சி

**மறுமலர்ச்சி** (*renaissance*) என்ற தலைப்பில் உள்ள கட்டுரைகள்:

* மறுமலர்ச்சி (ஐரோப்பா), ஐரோப்பாவின் மறுமலர்ச்சிக் காலம்
* மறுமலர்ச்சிக் கட்டிடக்கலை
* கத்தோலிக்க மறுமலர்ச்சி
* தமிழ் மறுமலர்ச்சிக் காலம்

;அறிவியல்
*புத்துயிர்ப்பு (உயிரியல்)

;இதழ்கள்
* மறுமலர்ச்சி (இதழ்)
* மறுமலர்ச்சி (1930 களில் வெளிவந்த இதழ்)
* மறுமலர்ச்சி (சிற்றிதழ்)
* முஸ்லிம் மறுமலர்ச்சி (சிற்றிதழ்)

;அமைப்புகள்
*மறுமலர்ச்சி திராவிட முன்னேற்றக் கழகம்
*தாயக மறுமலர்ச்சி கழகம்

;திரைப்படங்கள்
* மறுமலர்ச்சி (1956 திரைப்படம்)
* மறுமலர்ச்சி (1998 திரைப்படம்)
எயிற்பட்டினம்

thumb|300px|right|பெரிபளஸ் குறிப்பிடும் சோபட்மா SOPATMA (சோ பட்டினம்)
**எயிற்பட்டினம்**, வங்கக்கடல் விழுங்கிய சங்ககாலத் துறைமுகங்களில் ஒன்று. இது பிற்காலத்தில் மரக்காணம் என்று பெயர்பெற்றது. இவ்விடத்தை *எயில் பட்டினம்* என்றும் *சோ பட்டினம்* என்றும் பெயர் பெற்றிருந்தது
* பெலிபளஸ் இதனைச் சோபட்மா  எனக் குறிப்பிடுகிறார்.
 
காவிரிப்பூம்பட்டினம், கொற்கை, பாண்டிய-நாட்டுத் தொண்டி ஆகியவை சங்க-இலக்கியம் காட்டும் வங்கக்கடல் துறைமுகங்கள். கடல்-மல்லை பல்லவர் காலத்துக்குப் பின் கடலால் கொள்ளப்பட்டது.
* சங்க இலக்கியங்களில்  வங்கக்கடல் துறைமுகங்களாகக் காட்டப்பட்டுள்ளவை நான்கு. தெற்கிலிருந்து வடக்கு வடக்கு நோக்கிச் செல்லும்போது அவற்றின் வரிசை இவ்வாறு அமையும்.
:கொற்கை – பாண்டிநாட்டுத் துறைமுகம்.
:புகார் என்னும் காவிரிப்பூம் பட்டினம் – சோழநாட்டுத் துறைமுகம் பட்டினப்பாலை
:எயிற்பட்டினம் – ஓய்மானாட்டுத் துறைமுகம் சிறுபாணாற்றுப்படை 
:நீர்ப்பெயற்று – தொண்டைநாட்டுத் துறைமுகம் பெரும்பாணாற்றுப்படை 
 

எயிற்பட்டினம் – சிறுபாணாற்றுப்படை என்னும் நூல் இந்தத் துறைமுகம் பற்றி விரிவாகக் குறிப்பிடுகிறது. சிறுபாணாற்றுப்படை நூலைப் பாடியவர் இடைக்கழிநாட்டு நல்லூர் நத்தத்தனார். பாடப்பட்ட அரசன் ஓய்மானாட்டு நல்லியக்கோடன். இந்த நூல் இந்த ஊரை ‘மதிலொடு பெயரிய பட்டினம்’ எனக் குறிப்பிடுகிறது. மதில் என்னும் சொல்லுக்கு எயில் என்று மற்றொரு பெயரும் உண்டு. எனவே இது எயிற்பட்டினம் என ஆகிறது. பெருப்ளஸ் இதனைச் சோபட்மா எனக் குறிப்பிடுகிறார். சோ என்னும் சொல் மதிலரணைக் குறிக்கும்.

இக்காலத்தில் ஆலம்பரக்கோட்டை  எனப்படும் ஊர் கோட்டைக் கொத்தள இடிபாடுகளுடன் உள்ளதை முனைவர் இளங்கோவன்  குறிப்பிடுகிறார். இது பிற்காலக் கோட்டை என்றாலும் இங்குதான் எயிற்பட்டினம் இருந்தது எனலாம்  

இவ்வூரில் தாழம்பூ அன்னப்பறவை போல் பூத்ததாம். செருந்திப் பூக்கள் பொன் போலப் பூத்தனவாம். முண்டகப் பூக்கதிர்கள் மணிநிறம் கொண்டனவாம். புன்னைப் பூக்கள் முத்துகள் போல் கொட்டினவாம். இப்படிக் கடலோரக் கானல் வெண்மணலால் விம்மிக் கிடந்ததாம். இப்படிப்பட்ட நெய்தல் நெடுவழியில் சென்று புலவர் எயிற்பட்டினத்தை அடைந்தாராம். இந்தப் புலவரால் ஆற்றுப்படுத்தப்படும் சீறியாழ்ப் பாணன் எயிற்பட்டினம் சென்றால் விரைமரங்கள் (விரைந்து செல்லும் மரக்கலங்கள்) ஒட்டகம் தூங்குவது போல் நிற்பதைக் காணலாமாம் என்றும், அங்கே தின்னுவதற்குச் சுட்ட மீனும், பருகுவதற்கு பழம்படு தேறலும் (பழச்சாற்றுக் கள்) விருந்தாகப் பெறலாமாம். என்றும், இந்த விருந்தினை நுளைமகள் என்னும் பரதவப் பெண் படைப்பாள் என்றும், இந்தப் பட்டினம் கிடங்கிற்கோமானாகிய நல்லியக்கோடனுக்கு உரியது என்றும் குறிப்பிடுவதாகப் பாடல் அமைந்துள்ளது.

## ஆழ்கடல் புதையல்
*மதில்* என்றால் 'எயில்’ என்று பெயர் ஆகும். அவ்வூர் எயிற்பட்டினம் ஆயிற்று. சங்ககாலத்தில் துறைமுக நகரமாக விளங்கிய இவ்வூருக்கு சீனர்களும் கிரேக்கர்களும் வந்து வணிகம் செய்திருக்கின்றனர். இந்த ஊரை கிரேக்கர்கள் ‘சோபட்மா’(சோ பட்டினம்) என்று குறிப்பிட்டுள்ளனர். ‘சோ’என்றாலும் மதில் என்று பொருள்.

## மேற்கோள்

பகுப்பு:சங்க கால ஊர்கள்
சிவசமவாதம்

**சிவசமவாதம்** முக்தியடைந்த ஆன்மாக்கள் பதியாகிய சிவனையொத்த ஆற்றல்களைக் கொண்டிருக்கும் எனக் கூறும் சைவசித்தாந்த கொள்கையாகும். இது பாசுபதம், மாவிரதம், காபாலிகம் என்பவற்றிலிருந்து வேறுபட்டது. பதி, பசு, பாசம் என்கின்ற முப்பொருள்கள் நித்தியமானவை எனக்கூறும் மெய்யிற் பிரிவாகும்.

பகுப்பு:சைவ சித்தாந்தம்
இயங்குவரை

வடிவவியலில் **இயங்குவரை**(*locus*) அல்லது நியமப்பாதை என்பது, பொதுவான பண்புடைய புள்ளிகளின் தொகுப்பாகும். ஒரு தளத்தில் அமையும் வட்டத்தின் மீது உள்ள புள்ளிகள் எல்லாம் வட்ட மையத்திலிருந்து மாறாத தூரத்தில் அமைகின்றன என்ற பொதுப் பண்பினைக் கொண்டுள்ளன. எனவே வட்டம் இயங்குவரைக்கு ஒரு நல்ல எடுத்துக்காட்டாககும்.

இயங்குவரையை வேறொரு வகையாகவும் வரையறுக்கலாம். தரப்பட்ட ஒரு குறிப்பிட்ட நிபந்தனையை/நிபந்தனைகளைப் பூர்த்தி செய்யும் வகையில் இயங்குகின்ற ஒரு புள்ளியின் பாதையாகவும், இயங்குவரையை வரையறுக்கலாம். இக்கண்ணோட்டத்தில், தரப்பட்ட ஒரு புள்ளியிலிருந்து மாறாத தூரத்திலேயே உள்ளவாறு இயங்கும் புள்ளியின் பாதையாக வட்டத்தை வரையறுக்கலாம்.

இயங்குவரைக்குரிய, ஆங்கிலப் பதமான *locus* என்பது லத்தீன் மொழியில் *இடம்* என்ற அர்த்தமுடைய சொல்லாகும். இதன் பன்மையைக் குறிக்கும் சொல் *loci* ஆகும்.

மெய்ப்புனை இயக்கவியலில்(complex dynamics) பயன்படுத்தப்படுபவை:
* இருகிளை இயங்குவரை(Bifurcation locus)
* இணப்புடை இயங்குவரை(Connectedness locus)

## இயங்குவரைகளைகளின் நிறுவல்கள்
பொதுவாக, ஒரு குறிப்பிட்ட வளைவரை இயங்குவரையாகும் என்பதன் நிறுவலில் இரு பகுதிகள் உள்ளன. 
* முதல் பகுதி, அந்த வளைவரையின் மேல் அமையும் ஒவ்வொரு புள்ளியும் இயங்குவரைக்கான நிபந்தனையை நிறைவு செய்கிறது என்பதை மெய்ப்பித்தலாகும்.
* இரண்டாவது பகுதி, அந்த நிபந்தனையை நிறைவு செய்யும் ஒவ்வொரு புள்ளியும் இயங்குவரையைக் குறிக்கும் வளைவரை மீது அமையும் என்பதை மெய்ப்பித்தலாகும்.

எடுத்துக்காட்டு:
தரப்பட்ட இரு புள்ளிகளிலிருந்து சம தூரத்தில் உள்ள புள்ளிகளின் இயங்குவரை, அந்த இரு புள்ளிகளை இணைக்கும் கோட்டுத்துண்டின் நடுக் குத்துக்கோடாகும்(perpendicular bisector) என்பதை நிறுவ,
* அந்த இரு புள்ளிகளிலிருந்து சமதூரத்தில் உள்ள புள்ளிகள் அனைத்தும் அதன் நடுக்குத்துக் கோட்டின் மீது அமையும் என்றும்;
* இயங்குவரைக் கோட்டின் மீது அமையும் புள்ளிகள் அனைத்தும் தரப்பட்ட இரு புள்ளிகளிலிருந்து சம தூரத்தில் அமையும் என்றும் மெய்ப்பிக்க வேண்டும்.

## மேற்கோள்கள்
*Robert Clarke James, Glenn James: *Mathematics Dictionary*. Springer 1992, , p.&nbsp;255 ()
*ஆல்பிரட் நார்த் வொய்ட்ஹெட்: *An Introduction to Mathematics*. BiblioBazaar LLC 2009 (reprint), , pp.&nbsp;121 ()
*George Wentworth: *Junior High School Mathematics: Book III*. BiblioBazaar LLC 2009 (reprint), , pp.&nbsp;265 ()

பகுப்பு:வடிவவியல்
ஆலமுற்றம்

புகார் நன்னாட்டில் ஆலமுற்றம் என்னும் சிவன் கோயில் இருந்தது. இதன் முற்றத்தில் காவிரி ஆறு தன் நுண்மணலைக் குவித்திருந்தது. அங்குள்ள பொழிலில் மகளிர் மணல்வீடு கட்டித் தன் கையால் செய்த பாவையை அதில் கிடத்தி விளையாடிய பின்னர் அந்தப் பாவையை அங்குள்ள பொய்கைத் துறையில் விட்டுவிடுவர். இந்தக் கோயில் இருந்த ஊருக்கு **ஆலமுற்றம்** என்று பெயர். 

முக்கண்-செல்வன் கல்லால மரத்தடியில் இருந்து தவம் செய்தான் என்பர். ஆலம் என்னும் நஞ்சை உண்டான் என்றும் கூறுவர். இந்த ஆலம் இந்த ஊரின் பெயரோடு தொடர்புடையது எனலாம். இந்தக் கோயிலுக்கு ஓங்கி உயர்ந்த மதில் இருந்தது. மணல் குவிப்பைத் தடுக்க இந்த மதில் கட்டப்பட்டது எனலாம்.
## சான்று

பகுப்பு:சங்க கால ஊர்கள்
அருப்புக்கோட்டை வட்டம்

** அருப்புக்கோட்டை வட்டம்** (*Aruppukkottai Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக அருப்புக்கோட்டை நகரம் உள்ளது. இந்த வட்டத்தின் கீழ் 83 வருவாய் கிராமங்கள் உள்ளன. அருப்புக்கோட்டை ஊராட்சி ஒன்றியம் இவ்வட்டத்தில் உள்ளது.

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 246,236   மக்கள்தொகை கொண்டது. மக்கள்தொகையில் 122,528 ஆண்களும்,  123,708 பெண்களும் உள்ளனர். 66,798  குடும்பங்கள்  கொண்ட இவ்வட்ட மக்கள்தொகையில் 49.2% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 84.4% மற்றும் பாலின விகிதம் 1,000 ஆண்களுக்கு,   1,010 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   24139 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 943  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 27,401 மற்றும் 232 ஆகவுள்ளனர். மக்கள்தொகையில் இந்துக்கள் 93.93%, இசுலாமியர்கள் 3.39%, கிறித்தவர்கள் 2.48%% மற்றும் பிறர் 0.21% ஆகவுள்ளனர்.

## வருவாய் கிராமங்கள்

# அம்பலதவநத்தம் 
# ஆலடிபட்டி
# ஆமணக்குநத்தம் 
# அருப்புக்கோட்டை
# அத்திப்பட்டி 
# கோபாலபுரம்
# குருணைக்குளம் 
# குருந்தமடம் 
# எறசின்னம்பட்டி
# கே. செட்டிகுளம் 
# காளையார்கரிசல்குளம் 
# கள்ளக்கறி
# கல்லுமடம்
# கல்லுமார்பட்டி 
# கல்லூரணி 
# கல்யாணசுந்தரபுரம் 
# கணக்கை
# கஞ்சநாயக்கன்பட்டி 
# கருப்புக்கட்டியேந்தல்
# கட்டகஞ்சம்பட்டி 
# காட்டங்குடி 
# கீழ்க்குடி
# கொங்கணக்குறிச்சி 
# கூத்திப்பாறை 
# கோவிலாங்குளம் 
# குலசேகரநல்லூர் 
# குல்லம்பட்டி
# குல்லூர்சந்தை 
# குரஞ்சன்குளம் 
# மண்டபசாலை 
# மாங்குளம் 
# மறவர்பெருங்குடி 
# மீனாட்சிபுரம் 
# மேலையூர் 
# மேலகண்டமங்கலம்
# மேட்டுதொட்டியன்குளம் 
# முத்துராமலிங்கபுரம் 
# நார்த்தம்பட்டி 
# பி. ஆண்டிபட்டி 
# பாலையம்பட்டி 
# பாலவநத்தம் 
# பந்தல்குடி 
# பரளச்சி
# பரட்டநத்தம் 
# கிழக்கு பெரியபுளியம்பட்டி 
# மேற்கு பெரியபுளியம்பட்டி 
# பொம்மக்கோட்டை 
# பூலாங்கால்
# பொட்டம்பட்டி 
# பொய்யன்குளம் 
# புலியூரான் 
# புல்லாநாயக்கன்பட்டி
# புரசலூர் 
# ராஜகோபாலபுரம் 
# ராமபுரம்
# சலுக்குவார்பட்டி 
# சவ்வாஸபுரம்
# செம்பட்டி 
# செங்குளம் 
# செட்டிகுறிச்சி 
# செட்டிபட்டி 
# சிலுக்கபட்டி 
# கிழக்கு சிம்மசின்னம்பட்டி/தும்முசின்னம்பட்டி
# மேற்கு சிம்மசின்னம்பட்டி/தும்முசின்னம்பட்டி
# சுக்கிலநத்தம் 
# சூலக்கரை 
# சுந்தகோட்டை 
# சுத்தமடம் 
# டி.கொப்புசித்தம்பட்டி 
# தம்மநாயக்கன்பட்டி 
# தெற்குநத்தம் 
# திருமலைபுரம்
# திருவிருந்தால்புரம் 
# தொப்பலாக்கரை
# தும்மக்குண்டு 
# வி. கொப்புசித்தம்பட்டி 
# வடக்குநத்தம் 
# வள்ளுவந்தபுரம்
# வதுவர்பட்டி 
# வேதாந்தம் 
# வேலாயுதபுரம் 
# வேப்பிலைசேரி
# வில்லிபத்திரி

## மேற்கோள்கள்

பகுப்பு:விருதுநகர் மாவட்ட வட்டங்கள்
சாத்தூர் வட்டம்

** சாத்தூர் வட்டம்** (*Sattur Taluk*), தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக சாத்தூர் நகரம் உள்ளது. இந்த வட்டத்தின் கீழ் 53 வருவாய் கிராமங்கள் உள்ளன. சாத்தூர் ஊராட்சி ஒன்றியம் இவ்வட்டத்தில் உள்ளது. 

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 1,68,607    மக்கள்தொகை கொண்டது. மக்கள்தொகையில் 83,151 ஆண்களும்,  85,456 பெண்களும் உள்ளனர். 47,891  குடும்பங்கள் கொண்ட இவ்வட்ட மக்கள்தொகையில் 60.7% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 78.21% மற்றும் பாலின விகிதம் 1,000 ஆண்களுக்கு,  1,028 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  17,098 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 941 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 40,787 மற்றும் 329 ஆகவுள்ளனர். மக்கள்தொகையில் இந்துக்கள் 94.81% , இசுலாமியர்கள் 1.4%, கிறித்தவர்கள் 3.66% மற்றும் பிறர் 0.03% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
சிவகாசி வட்டம்

** சிவகாசி வட்டம்** (*Sivakasi Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக சிவகாசி நகரம் உள்ளது. இந்த வட்டத்தின் கீழ் 36 வருவாய் கிராமங்கள் உள்ளன. சிவகாசி ஊராட்சி ஒன்றியம் இவ்வட்டத்தில் உள்ளது. 

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 4,26,753   மக்கள்தொகை கொண்டது. மக்கள்தொகையில் 2,11,880   ஆண்களும், 2,14,873 பெண்களும் உள்ளனர். 1,17,312 குடும்பங்கள் கொண்ட இவ்வட்ட மக்கள்தொகையில் 37.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 80.17% மற்றும் பாலின விகிதம் 1,000 ஆண்களுக்கு, 1,014 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  45,678 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 976  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 79,775   மற்றும் 515 ஆகவுள்ளனர். மக்கள்தொகையில் இந்துக்கள் 93.28%, இசுலாமியர்கள் 2.24%, கிறித்தவர்கள் 4.2%  மற்றும் பிறர் 0.27% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
ஸ்ரீவில்லிப்புத்தூர் வட்டம்

**ஸ்ரீவில்லிப்புத்தூர் வட்டம்** (*Srivilliputhur Taluk*) தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக ஸ்ரீவில்லிப்புத்தூர் நகரம் உள்ளது. இவ்வட்டத்திலிருந்து வத்திராயிருப்பு வட்டம் பிரிந்த பின், இந்த வட்டத்தின் கீழ் மல்லி, ஸ்ரீவில்லிபுத்தூர், பிள்ளையார்குளம் என 3 உள்வட்டங்களும், 26 வருவாய் கிராமங்களும் உள்ளன. திருவில்லிபுத்தூர் ஊராட்சி ஒன்றியம் இவ்வட்டத்தில் உள்ளது.

## ஸ்ரீவில்லிபுத்தூர் வட்டம் பிரிப்பு
ஸ்ரீவில்லிபுத்தூர் வட்டத்தின் 3 உள்வட்டங்களைக் கொண்டு புதிய வட்டமாக வத்திராயிருப்பு வட்டம் 18 பிப்ரவரி 2019 அன்று நிறுவப்பட்டது.

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 293,209 மக்கள்தொகை கொண்டது. மக்கள்தொகையில் 146,005 ஆண்களும், 147,204 பெண்களும் உள்ளனர். 82,678 குடும்பங்கள் கொண்ட இவ்வட்ட மக்கள்தொகையில் 48.9% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.1%  மற்றும் பாலின விகிதம் 1,000 ஆண்களுக்கு, 1,008 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 27,991 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 963 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே    78,505 மற்றும் 506 ஆகவுள்ளனர். மக்கள்தொகையில் இந்துக்கள் 93.52%, இசுலாமியர்கள் 2.06%, கிறித்தவர்கள் 4.14% மற்றும் பிறர் 0.28% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
திருச்சுழி வட்டம்

**திருச்சுழி வட்டம்** (*Tiruchuli taluk*), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக திருச்சுழி நகரம் உள்ளது. இந்த வட்டத்தின் கீழ் திருச்சுழி, அ. முக்குளம், நரிக்குடி, வீரசோழன் என 4 உள்வட்டங்களும், 150 வருவாய் கிராமங்கள் உள்ளன. திருச்சுழி ஊராட்சி ஒன்றியம் மற்றும் நரிக்குடி ஊராட்சி ஒன்றியம் ஆகியவை இவ்வட்டத்தில் உள்ளது.

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 103,290  மக்கள்தொகை கொண்டது. மக்கள்தொகையில் 52,072 ஆண்களும்,  51,218 பெண்களும் உள்ளனர். 25,806 குடும்பங்கள் கொண்ட இவ்வட்ட மக்கள்தொகையில் 80% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.53% மற்றும் பாலின விகிதம் 1,000 ஆண்களுக்கு,   984 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   11,411 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 929 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 23,049 மற்றும் 11 ஆகவுள்ளனர். மக்கள்தொகையில் இந்துக்கள் 95.04% , இசுலாமியர்கள் 4.22%, கிறித்தவர்கள் 0.54% மற்றும் பிறர் 0.20% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
விருதுநகர் வட்டம்

**விருதுநகர் வட்டம்** (*Virudhunagar Taluk*)  தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக விருதுநகர் நகரம் உள்ளது. இந்த வட்டத்தின் கீழ்  விருதுநகர், வச்சகாராப்பட்டி மற்றும் ஒண்டிப்புலிநாயக்கனூர் என 3 உள்வட்டங்களும், 53 வருவாய் கிராமங்களும் உள்ளன. விருதுநகர் ஊராட்சி ஒன்றியம் இவ்வட்டத்தில் உள்ளது.

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 251,097  மக்கள்தொகை கொண்டது. மக்கள்தொகையில் 125,551   ஆண்களும், 125,546 பெண்களும் உள்ளனர். 68,688 குடும்பங்கள் கொண்ட இவ்வட்ட மக்கள்தொகையில் 40.3% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 83.27% மற்றும் பாலின விகிதம் 1,000 ஆண்களுக்கு,  1,000 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  25,319 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 964 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 48,617 மற்றும் 151 ஆகவுள்ளனர். மக்கள்தொகையில் இந்துக்கள் 91.32%, இசுலாமியர்கள் 3.69%, கிறித்தவர்கள் 4.77%  மற்றும் பிறர் 0.22% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
விழுப்புரம் வட்டம்

** விழுப்புரம் வட்டம்** , தமிழ்நாட்டின் விழுப்புரம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் தலைமையகமாக விழுப்புரம் நகரம் உள்ளது. இந்த வட்டத்தின் கீழ் 123 வருவாய் கிராமங்கள் உள்ளன.இவ்வட்டத்தில கோலியனூர் ஊராட்சி ஒன்றியம் உள்ளது.

இவ்வட்டத்தில் வளவனூர் பேரூராட்சி உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 697,569 ஆகும். அதில் 349,406   ஆண்களும், 348,163 பெண்களும் உள்ளனர். 163,568 குடும்பங்கள்  கொண்ட இவ்வட்ட மக்கள்தொகையில் 79.1%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 77.33% மற்றும்பாலின விகிதம் 1,000 ஆண்களுக்கு, 996 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 79030 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 949  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 189,653 மற்றும் 5,197 ஆகவுள்ளனர். மக்கள்தொகையில் இந்துக்கள் 92.57%,  இசுலாமியர்கள் 3.51%, கிறித்தவர்கள் 3.72%  ,  சமணர்கள் 0..07% மற்றும் பிறர் 0.02% ஆகவுள்ளனர்.

## மேற்கோள்கள்

பகுப்பு:விழுப்புரம் மாவட்ட வட்டங்கள்
காரியாபட்டி வட்டம்

** காரியாபட்டி வட்டம்** (*Kariapatti Taluk*), தமிழ்நாட்டின், விருதுநகர் மாவட்டத்தில் உள்ள 10 வட்டங்களில் ஒன்றாகும். இந்த வட்டத்தின் தலைமையகமாக காரியாபட்டி நகரம் உள்ளது. இந்த வட்டத்தின் கீழ் 107 வருவாய் கிராமங்கள் உள்ளன. காரியாப்பட்டி ஊராட்சி ஒன்றியம் இவ்வட்டத்தில் உள்ளது.

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 105,428   மக்கள்தொகை கொண்டது. மக்கள்தொகையில் 52,993 ஆண்களும்,  52,435 பெண்களும் உள்ளனர். 28,032  குடும்பங்கள் கொண்ட இவ்வட்ட மக்கள்தொகையில் 70.4% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 76.31% மற்றும் பாலின விகிதம் 1,000 ஆண்களுக்கு,   989 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை   ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 956 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 25,128 மற்றும் 5 ஆகவுள்ளனர். மக்கள்தொகையில் இந்துக்கள் 95.76%, இசுலாமியர்கள் 1.63%, கிறித்தவர்கள் 2.49% மற்றும் பிறர் 0.13% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
இராஜபாளையம் வட்டம்

**இராசபாளையம் வட்டம்** (*Rajapalaiyam Taluk*), தமிழ்நாட்டின், விருதுநகர் மாவட்டத்தில் உள்ள 10
வட்டங்களில் ஒன்றாகும். இந்த வட்டத்தின் தலைமையகமாக இராசபாளையம் நகரம் உள்ளது. இந்த வட்டத்தின் கீழ் 35 வருவாய் கிராமங்கள் உள்ளன. இராசபாளையம் ஊராட்சி ஒன்றியம் இவ்வட்டத்தில் உள்ளது. 

## மக்கள்தொகை பரம்பல்
2011 ஆம் ஆண்டு மக்கள் தொகை கணக்கெடுப்பின்படி இவ்வட்டம் 3,47,668   மக்கள்தொகை கொண்டது. மக்கள்தொகையில் 1,73,529 ஆண்களும்,  1,74,139 பெண்களும் உள்ளனர். 1,00,543  குடும்பங்கள் கொண்ட இவ்வட்ட மக்கள்தொகையில் 44.6% மக்கள் கிராமப்புறங்களில் வாழ்கின்றனர். இவ்வட்டத்தின் எழுத்தறிவு 81.19% மற்றும் பாலின விகிதம் 1,000 ஆண்களுக்கு,  1,004 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை  33,499 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 938  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,569 மற்றும் 545 ஆகவுள்ளனர். மக்கள்தொகையில் இந்துக்கள் 95.14% , இசுலாமியர்கள் 1.78%, கிறித்தவர்கள் 2.86%   மற்றும் பிறர் 0.03% ஆகவுள்ளனர்.

## மேற்கோள்கள்

பகுப்பு:விருதுநகர் மாவட்ட வட்டங்கள்
வானூர் வட்டம்

** வானூர் வட்டம்** , தமிழ்நாட்டின் விழுப்புரம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் தலைமையகமாக வானூர்  உள்ளது. இந்த வட்டத்தின் கீழ் 81 வருவாய் கிராமங்கள் உள்ளன. இவ்வட்டத்தில் வானூர் ஊராட்சி ஒன்றியம் மற்றும் கோட்டக்குப்பம் பேரூராட்சி உள்ளது.

## மக்கள்தொகை
2011 கணக்கெடுப்பின் படி வானூர் வட்டத்தின் மக்கட்தொகை 196,282 பேர் ஆவர். இதில் 98,852 பேர் ஆண்கள் 97,430 பேர் பெண்கள். அங்கு 1000 ஆண்களுக்கு 986 பெண்கள் இருந்தனர். எழுத்தறிவு விகிதம் 68.73. 6 வயதிற்குக் குறைந்த குழந்தைகளின் மக்கட்தொகையில் 11,028 பேர் ஆண்கள், 10,647 பேர் பெண்கள்.

## இதனையும் காண்க
* வானூர் ஊராட்சி ஒன்றியம்
 
## மேற்கோள்கள்

பகுப்பு:விழுப்புரம் மாவட்ட வட்டங்கள்
உளுந்தூர்பேட்டை வட்டம்

** உளுந்தூர்பேட்டை** , தமிழ்நாட்டின் கள்ளக்குறிச்சி மாவட்டத்தில்  உள்ள முதல்நிலை நகராட்சி ஆகும். கள்ளக்குறிச்சி மாவட்டத்தில் உள்ள 7 வருவாய் வட்டங்களில் ஒன்றாகும்.  இந்த வட்டத்தின் தலைமையகமாக உளுந்தூர்பேட்டை உள்ளது. இந்த வட்டத்தின் கீழ் 144 வருவாய் கிராமங்கள் உள்ளன.இவ்வட்டத்தில் உளுந்தூர்பேட்டை ஊராட்சி ஒன்றியம் மற்றும் திருநாவலூர் ஊராட்சி ஒன்றியம் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 373,621 ஆகும். அதில் 188,584   ஆண்களும், 185,037 பெண்களும் உள்ளனர். 82,910 குடும்பங்கள்  கொண்ட இவ்வட்ட மக்கள்தொகையில் 93.6% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 67.87% மற்றும்பாலின விகிதம் 1,000 ஆண்களுக்கு, 981 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 48013 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 937  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,20,127 மற்றும் 590 ஆகவுள்ளனர். மக்கள்தொகையில் இந்துக்கள் 91.33%,  இசுலாமியர்கள் 3.55%, கிறித்தவர்கள் 4.82% ,  சமணர்கள் 0..01% மற்றும் பிறர் 0.29% ஆகவுள்ளனர்.

## மேற்கோள்கள்

பகுப்பு:கள்ளக்குறிச்சி மாவட்ட வட்டங்கள்
திருக்கோவிலூர் வட்டம்

** திருக்கோவிலூர் வட்டம்** , தமிழ்நாட்டின் கள்ளக்குறிச்சி மாவட்டத்தில்  உள்ள 7  வட்டங்களில் ஒன்றாகும். இந்த வட்டத்தின் தலைமையகமாக திருக்கோவிலூர் நகரம் உள்ளது. இந்த வட்டத்தின் கீழ் 86 வருவாய் கிராமங்கள் உள்ளன.

இவ்வட்டத்தில் திருக்கோவிலூர் ஊராட்சி ஒன்றியம், ரிஷிவந்தியம் ஊராட்சி ஒன்றியம் (பகுதி) மற்றும் மணலூர்ப்பேட்டை பேரூராட்சிகள் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 446,531  ஆகும். அதில் 226,065   ஆண்களும், 220,466 பெண்களும் உள்ளனர். 97,493 குடும்பங்கள்  கொண்ட இவ்வட்ட மக்கள்தொகையில் 87.9%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 69.32% மற்றும்பாலின விகிதம் 1,000 ஆண்களுக்கு, 975 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 56729  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 932 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 135,337  மற்றும் 2,758 ஆகவுள்ளனர். மக்கள்தொகையில் இந்துக்கள் 91.87%,  இசுலாமியர்கள் 2.17% , கிறித்தவர்கள் 5.76% ,  சமணர்கள் 0..05% மற்றும் பிறர் 0.02% ஆகவுள்ளனர்.

## மேற்கோள்கள்

பகுப்பு:கள்ளக்குறிச்சி மாவட்ட வட்டங்கள்
திண்டிவனம் வட்டம்

** திண்டிவனம் வட்டம்** , தமிழ்நாட்டின் விழுப்புரம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் தலைமையகமாக திண்டிவனம் நகரம் உள்ளது. இந்த வட்டத்தின் கீழ் 174 வருவாய் கிராமங்கள் உள்ளன.

இவ்வட்டத்தில் மயிலம் ஊராட்சி ஒன்றியம் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 4,46,682  ஆகும். அதில்  2,23,525 ஆண்களும், 2,23,157  பெண்களும் உள்ளனர். 1,05,834  குடும்பங்கள்  கொண்ட இவ்வட்ட மக்கள்தொகையில் 78.8% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.83% மற்றும்பாலின விகிதம் 1,000 ஆண்களுக்கு, 998 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 48,842 ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 970  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 1,47,460 மற்றும் 6,165 ஆகவுள்ளனர். மக்கள்தொகையில் இந்துக்கள் 93.84%,  இசுலாமியர்கள் 3.67%, கிறித்தவர்கள் 1.95%%,  சமணர்கள் 0.41% மற்றும் பிறர் 0.13% ஆகவுள்ளனர்.

## மேற்கோள்கள்

பகுப்பு:விழுப்புரம் மாவட்ட வட்டங்கள்
சங்கராபுரம் வட்டம்

** சங்கராபுரம் வட்டம்.**தமிழ்நாட்டின் கள்ளக்குறிச்சி மாவட்டத்தில்  உள்ள 7   வட்டங்களில் ஒன்றாகும். இந்த வட்டத்தின் தலைமையகமாக சங்கராபுரம் நகரம் உள்ளது. இந்த வட்டத்தின் கீழ் 151 வருவாய் கிராமங்கள் உள்ளன. இவ்வட்டததில் சங்கராபுரம் ஊராட்சி ஒன்றியம் மற்றும் ரிஷிவந்தியம் ஊராட்சி ஒன்றியங்கள் உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 407,970   ஆகும். அதில் 206,075  ஆண்களும், 201,895   பெண்களும் உள்ளனர்.  91,183  குடும்பங்கள்  கொண்ட இவ்வட்ட மக்கள்தொகையில் 96.2% கிராமப்புறங்களில்    வாழ்கின்றனர். இவ்வட்டத்தின் எழுத்தறிவு 64.09% மற்றும்பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 51338   ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 939 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 109,862 மற்றும் 47,344  ஆகவுள்ளனர். மக்கள்தொகையில் இந்துக்கள் 87% ,  இசுலாமியர்கள் 5.67%, கிறித்தவர்கள் மற்றும் பிறர் 0.23% ஆகவுள்ளனர்.

## மேற்கோள்கள்

பகுப்பு:கள்ளக்குறிச்சி மாவட்ட வட்டங்கள்
கள்ளக்குறிச்சி வட்டம்

** கள்ளக்குறிச்சி வட்டம்** என்பது தமிழ்நாட்டின் கள்ளக்குறிச்சி மாவட்டத்தில்  உள்ள 7 வட்டங்களில் ஒன்றாகும். இந்த வட்டத்தின் தலைமையகமாக கள்ளக்குறிச்சி நகரம் உள்ளது. இந்த வட்டத்தின் கீழ் 93 வருவாய் கிராமங்கள் உள்ளன.

இவ்வட்டத்தில் கள்ளக்குறிச்சி ஊராட்சி ஒன்றியம் மற்றும் தியாகதுர்கம் பேரூராட்சி உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை 466,136 ஆகும். அதில் 234,833 ஆண்களும், 231,303 பெண்களும் உள்ளனர்.  113,192  குடும்பங்கள்  கொண்ட இவ்வட்ட மக்கள்தொகையில் 74.4%  கிராமப்புறங்களில் வாழ்கின்றனர். இவ்வட்டத்தின் எழுத்தறிவு 70.85% மற்றும்பாலின விகிதம் 1,000 ஆண்களுக்கு,985 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 52948  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 913  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 156,105 மற்றும் 1,718  ஆகவுள்ளனர். மக்கள்தொகையில் இந்துக்கள்  94.69%,  இசுலாமியர்கள் 3.57%, கிறித்தவர்கள்  1.5%,  சமணர்கள் 0..02% மற்றும் பிறர் 0.04% ஆகவுள்ளனர்.

## மேற்கோள்கள்

பகுப்பு:கள்ளக்குறிச்சி மாவட்ட வட்டங்கள்
மலைக் கண்ணாடி (இதழ்)

**மலைக் கண்ணாடி** இலங்கை,  இரத்தினபுரியிலிருந்து 1980களில் வெளிவந்த இரு மாத  கலை இலக்கிய சிற்றிதழாகும். இதன் முதல் தை - மாசி இதழாக 1980ல் வெளிவந்தது.
## பதிப்பாசிரியர்
* எப். மரிய சன்தனா
## ஆசிரியர்
* கலா விஸ்வநாதன்
## ஆசிரியர் பக்கம்
முதல் இதழின் ஆசிரியர் பக்கத்தில் ஆசிரியர் பின்வருமாறு குறிப்பிட்டிருந்தார். “மலையக மக்கள் உள்ளங்களில் புதிய சிந்தனைகளைத் தூண்டவும், தெளிவான நிதானமான விழிப்புணர்ச்சியினை உண்டாக்கவும் மலைக்கண்ணாடி தன்னைத் தயார்படுத்தி உங்கள் கைகளில் காட்சி தருகின்றது. அடக்கப்பட்டு ஒடுக்கப்பட்ட தொழிலாளர்களின் உரிமைகள் நிலைநாட்டப்பட்டு ஐக்கியம் சமாதானம் அபிவிருத்தி தோட்டத் தொழிலாளர்களிடையே தோன்றம் வேண்டும் என்பதே மலைக்கண்ணாடியின் நோக்கம்."
## உள்ளடக்கம்
இவ்விதழில் கவிதைகள், சிறுகதைகள், மலையகம் தொடர்பான பதிவுகள் ஆகியன இடம்பெற்றிருந்தன.

பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:மலையகத் தமிழ் இதழ்கள்
பகுப்பு:ஈழத்து சஞ்சிகைகள்
எழும்பூர்-நுங்கம்பாக்கம் வட்டம்

**எழும்பூர் வட்டம்** , தமிழ்நாட்டின் சென்னை மாவட்டத்தில் உள்ள 14 வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் எழும்பூரில் உள்ளது.  இந்த வட்டத்தின் கீழ் எழும்பூர், சேத்துப்பட்டு, கீழ்ப்பாக்கம் நுங்கம்பாக்கம் போன்ற பகுதிகள் உள்ளன.

தற்போது இதன் பகுதிகளை மாற்றி அமைத்து எழும்பூர் வட்டம் என அழைக்கப்படுகிறது.

## மேற்கோள்கள்

பகுப்பு:சென்னை மாவட்ட வட்டங்கள்
மயிலாப்பூர்-திருவல்லிக்கேணி வட்டம்

**மைலாபூர்-திருவல்லிக்கேணி  வட்டம்** , தமிழ்நாட்டின் சென்னை மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகம்  ராஜா அண்ணாமலைபுரத்தில் உள்ளது. இந்த வட்டத்தின் கீழ் 8 வருவாய் கிராமங்கள் உள்ளன

## மேற்கோள்கள்

*
பெரியமேடு வட்டம்

**பெரியமேடு வட்டம்** , தமிழ்நாட்டின் சென்னை மாவட்டத்தில்  உள்ள 10  வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம்   தண்டையார்பேட்டையில் உள்ளது. இந்த வட்டத்தின் கீழ் 7 வருவாய் கிராமங்கள் உள்ளன.  

## பெயர் மாற்றம்
23 டிசம்பர் 2013 அன்று  இவ்வட்டத்தின் பெயர் தண்டையார்பேட்டை வட்டம் என பெயர் மாற்றம் செய்யப்பட்டுள்ளது. 

## மேற்கோள்கள்

பகுப்பு:சென்னை மாவட்டத்தின் முன்னாள் வட்டங்கள்
பெரம்பூர்-புரசைவாக்கம் வட்டம்

**பெரம்பூர்-புரசைவாக்கம் வட்டம்**, தமிழ்நாட்டின் சென்னை மாவட்டத்தில்  உள்ள ஐந்து  வட்டங்களில் ஒன்றாகும். இந்த வட்டத்தின் தலைமையகம்  பெரம்பூரில் உள்ளது. இந்த வட்டத்தின் கீழ் 12 வருவாய்க் கிராமங்கள் உள்ளன.

இது தற்போது பெரம்பூர் வட்டம் என அழைக்கப்படுகிறது. 

## மேற்கோள்கள்

பகுப்பு:சென்னை மாவட்ட வட்டங்கள்
ஓய்மானாடு

**ஓய்மானாடு** என்பது சோழநாட்டுக்கும், தொண்டைநாட்டுக்கும் இடையில் பரந்து கிடந்த சங்ககால நாடுகளில் ஒன்றாகும். இதன் கிழக்கில் வங்கக்கடலும், மேற்கில் திருக்கோயிலூரைத் தலைநகராகக் கொண்ட *மலாடு* என்னும் மலையமானாடு ஆகும். இடக்கழிநாடு எனவும் இதனை வழங்கினர்.

சங்ககாலத்தில் **ஓய்மானாட்டுத்** தலைவன் நல்லியக்கோடன். இவன் ஓவியர் பெருமகன் என்று போற்றப்படுகிறான்.  
ஓவியத்தை ஓவச் செய்தி என்பர். மற்றும் ஓவம் என்றும் குறிப்பிடுவர். ஓவியம் வரைவோரை *ஓவமாக்கள்* என்றும் குறிப்பிடுவர். இந்த ஓவியர் > ஓவர் என்னும் சொல்லுக்கும் ஓய்மான் என்னும் சொல்லுக்கும் தொடர்பு இல்லை. காரணம் நாட்டுமக்கள் ஓவியராக விளங்கினர் என்பது சாலாது.

‘ஓ’ என்னும் பெயர்ச்சொல் ஏரி நீரை அடைக்கும் மதகுப் பலகையைக் குறிக்கும்.

ஓய்மானாட்டில் ஏரிகள் அதிகம். எனவே ஏரிகளில் பல மதகுகள் ஓ-பலகையைக் கொண்டிருந்ததால், இதனை ஓய்மானாடு என்றனர். ஓய்மானாட்டின் தலைநகர் நன்மாவிலங்கை. மாவிலங்கை. இந்நாடு ஆழ்ந்த அகழிகளைக் கொண்டும், நெடிய மதில்களை கொண்டும் விளங்கியது.புறம் 379 இந்நாடே *அருவாநாடு*, *அருவாவடதலை* நாடு ஆகியவற்றை அடக்கியிருந்ததாக கருதுகின்றனர்.

## இவற்றையும் காண்க
* ஓவியர் குடி

## மேற்கோள்கள்

பகுப்பு:சங்க கால ஊர்கள்
பகுப்பு:சங்ககால அகநாடுகள்
பகுப்பு:வரலாற்று நாடுகள்
பகுப்பு:ஓவியர்
செஞ்சி வட்டம்

** செஞ்சி வட்டம்** , தமிழ்நாட்டின் விழுப்புரம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் தலைமையகமாக செஞ்சி நகரம் உள்ளது. 

இந்த வட்டம்  மேலக்கூர், வல்லம், சத்தியமங்கலம் மற்றும் செஞ்சி என நான்கு உள் வட்டங்களும்,  166 வருவாய் கிராமங்களும் கொண்டது.மேலும் இவ்வட்டத்தில் செஞ்சி ஊராட்சி ஒன்றியம் உள்ளது.

இவ்வட்டத்தில் அனந்தபுரம் பேரூராட்சி உள்ளது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இவ்வட்டத்தின்   மக்கள்தொகை  423,942 ஆகும். அதில்  213,509 ஆண்களும், 210,433  பெண்களும் உள்ளனர். 100,430 குடும்பங்கள்  கொண்ட இவ்வட்ட மக்கள்தொகையில்  92%   கிராமப்புறங்களில் வாழ்கின்றனர். இவ்வட்டத்தின் எழுத்தறிவு 72.43% மற்றும்பாலின விகிதம் 1,000 ஆண்களுக்கு, 986 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 44361  ஆகவுள்ளது. குழந்தைகள் பாலின விகிதம்,  1000 ஆண் குழந்தைகளுக்கு, 934   பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 94,919 மற்றும்  8,468 ஆகவுள்ளனர். மக்கள்தொகையில் இந்துக்கள் 90.57%, இசுலாமியர்கள் 3.61%, கிறித்தவர்கள்  5.17%,  சமணர்கள் .02% மற்றும் பிறர் 0.38% ஆகவுள்ளனர்.

## மேற்கோள்கள்

பகுப்பு:விழுப்புரம் மாவட்ட வட்டங்கள்
இன்காக்களின் வரலாறு

இன்கா மன்னர்கள் தென்னமெரிக்காவை ஆண்ட செவ்விந்திய பழங்குடி இனத்தைச் சேர்ந்த மன்னர்கள் ஆவர். இவர்கள் வரலாற்றின் படி கி.பி.1100-1533வரை தென்னமெரிக்காவின் குறிப்பிட்ட பகுதிகளை ஆண்டனர். மான்கோ கபாக் என்ற இன்கா மன்னர் இப்பேரரசை தோற்றுவித்ததாக கூறுகின்றனர்.

## மன்னர்கள் பட்டியல்

## முடிவு
மன்னன் தெய்வாம்சம் பொருந்தியவன் என மக்கள் கருதும்படியான ஆட்சிமுறை(theocracy) ந்டந்தது. இச்சூழ்நிலையிலே 177 வீரர்களுடன் மட்டுமே வந்த எசுபானிய தளபதி பிசாரோ அடஹுஅல்பா என்ற இன்கா மன்னரை கொன்றான். மன்னன் தெய்வாம்சம் பொருந்தியவன், அவனையே கொன்று விட்டார்கள் என கருதியதால் மக்கள் கிளர்ந்தெழவில்லை. அதன் விளைவாக 433 ஆண்டுகள் சாயாதிருந்த இன்கா பேரரசின் முடி சாய்ந்தது.

## உசாத்துணை
* நாகரிக வரலாறு (பண்டைக் காலம்), டாக்டர்.ஏ.சுவாமிநாதன், ராகவேந்திரா அச்சகம், reference book for TNPSC group 1 & M.A. History

## மேற்கோள்கள்

பகுப்பு: இன்கா நாகரிகம்
இலங்கை பிரதிநிதிகள் சபை

**இலங்கை பிரதிநிதிகள் சபை** (*House of Representatives of Ceylon*) என்பது 1947 முதல் 1972 வரையான காலப்பகுதியில் இருந்த இலங்கை நாடாளுமன்றத்தின் கீழவையாகும். 1947 ஆம் ஆண்டில் சோல்பரி அரசியலமைப்பு மூலம் இலங்கை அரசாங்க சபை கலைக்கப்பட்டு மேலவையான செனட் சபையுடன் இணைந்து பிரதிநிதிகள் சபை நிறுவப்பட்டது. இவை இரண்டும் இணைந்தது இலங்கை நாடாளுமன்றம் ஆகும். கொழும்பு காலிமுகத்திடலில் அரசாங்க சபைக் கட்டடத்தில் இச்சபையின் அமர்வுகள் இடம்பெற்றன. 1947 ஆம் ஆண்டு அக்டோபர் 14 ஆம் நாள் இதன் முதல் அமர்வு இடம்பெற்றது. இலங்கையின் முதலாவது குடியரச் அரசியலமைப்பு 1972, மே 22 இல் அறிமுகப்படுத்தப்பட்டதை அடுத்து இரண்டு அவைகளும் இணைந்த நாடாளுமன்றம் கலைக்கப்பட்டு ஒருமன்ற முறையாக தேசிய அரசுப் பேரவை உருவாக்கப்பட்டது.

## உறுப்பினர்கள்
ஆரம்பத்தில் பிரதிநிதிகள் சபையில் 101 உறுப்பினர்கள் தேர்தெடுக்கப்பட்டனர். இவர்களில் 95 பேர் 89 தேர்தல் தொகுதிகளில் இருந்து நேரடித் தேர்தல் மூலம் தேர்ந்தெடுக்கப்பட்டனர். ஆறு பேர் இலங்கையின் மகாதேசாதிபதியால் நியமன உறுப்பினர்களாகத் தேர்ந்தெடுக்கப்பட்டனர். இவர்கள் நாடாளுமன்ற உறுப்பினர்கள் ("*Members of Parliament*").

சோல்பரி அரசியலமைப்பின் நான்காவது திருத்தத்தின் மூலம் உறுப்பினர்களின் எண்ணிக்கை 157 ஆக (151 பேர் தேர்தல் மூலமும் 6 பேர் நியமனம் மூலமும்) அதிகரிக்கப்பட்டது.

## மேற்கோள்கள்
* 
* 
* 
* 

## வெளி இணைப்புகள்
* இலங்கை நாடாளுமன்றம்

பகுப்பு:1947 அமைப்புகள்
பகுப்பு:இலங்கை அரசு
*
பி. எஸ். பாலிகா

**பி. எஸ். பாலிகா** எனப்பரவலாக அறியப்படும் ராவ் பகதூர் **பந்​த்​வல் சுரேந்​தி​ர​நாத் பாலிகா** (நவம்பர் 11, 1908- செப்டம்பர் 21, 1958) ஒரு இந்திய எழுத்தாளர் பதிப்பாளர் மற்றும் ஆவணக் காப்பியலாளர். சென்னை ஆவணக் காப்பகத்தில் 24 ஆண்டுகள் பணியிலிருந்த இவர் “ஆவணக் காப்பகத் தந்தை” என்று அறியப்படுகிறார்.

## வாழ்க்கைக் குறிப்பு
கொங்கணியைத் தாய்மொழியாகக் கொண்ட பாலிகா மங்களூர் அருகே பந்த்வல் என்ற கிராமத்தில் நிலச்சுவான்தார் குடும்பத்தில் பிறந்தார். சென்னைப் பல்கலைக்கழகத்தில் பி.ஏ.,​​ பட்​டம் பெற்​றார்.​ தனது 21வது வயது இராமாபாய் என்பவரைத் திருமணம் செய்த பாலிகா 25வது வயதில் முனை​வர் பட்​டம் பெற்​றார்.​ லண்டன் பொது ஆவணக் காப்பகத்திலும், லாகூரிலிருந்த பஞ்சாப் ஆவணக் காப்பகத்திலும் பயிற்சி பெற்றார். ஆகஸ்ட் 23, 1934 இல் சென்னை ஆவணக் காப்பகத்தில் பணிக்கு சேர்ந்தார்.

சென்னை ஆவணக் காப்பகத்தில் படிப்படியாக உயர்ந்து இயக்குனரான பாலிகா 24 ஆண்டுகள் அப்பணியில் இருந்தார். பணியில் இருந்த போது திறம்பட செயலாற்றியமைக்காக காலனிய அரசு அவருக்கு ராவ் பகதூர் பட்டத்தை வழங்கியது. அங்கு சேமிக்கப்பட்டிருந்த ஆவணங்களைப் பராமரிக்க பல நடவடிக்கைகள் எடுத்து, அவற்றை வகைப்படுத்தி பல அட்டவணைகளை வெளியிட்டார். குறிப்புகளுடன் கூடிய ஏறத்தாழ 8000 நிலப்படங்களுக்கான அட்டவணை, தஞ்சை மாவட்ட ஆவணங்களுக்கான வழிகாட்டி (ஆறு தொகுதிகள்), புதுக்கோட்டை சமஸ்தானத்தின் ஆவண அட்டவணை, டச்சு, டானிய ஆவணங்களின் அட்டவணை (1952). சென்னை ஆவணக் காப்பக நூலகத்தில் இருந்த நூல்களுக்கு அட்டவணை தயாரித்து “பாலிகா நூல் அட்டவணை” (Baliga catalogue of books) என்ற பெயரில் வெளியிட்டார். ஆவணங்கள் பாதுகாப்பு குறித்து பல முறை அரசுக்கு ஆலோசனை வழங்கியுள்ளார். மேலும் ச. வையாபுரிப்பிள்ளை, கே. ஏ. நீலகண்ட சாஸ்திரி, சா. கிருஷ்ணசாமி அய்யங்கார், கே. ஆர். சீனிவாச அய்யங்கார், ஜெ. சிவசண்முகம் பிள்ளை போன்ற ஆய்வாளர்கள் மற்றும் எழுத்தாளர்களுக்கு ஆவண ஆய்வில் உதவி செய்தார். தானே பல ஆய்வுக் கட்டுரைகளையும் நூல்களையும் எழுதியுள்ளார். சென்னை மாகாண மாவட்ட அரசிதழ்களின் பதிப்பாளராகவும் விளங்கினார்.

## படைப்புகள்
### நூல்கள்
*S‌t‌u‌d‌i‌e‌s ‌i‌n Ma‌d‌r​a‌s A‌d‌m‌i‌n‌i‌s‌t‌r​a‌t‌i‌o‌n ​(2 தொகுதிகள்)​

### கட்டுரைகள்
*  L‌i‌t‌e‌r​a​c‌y ‌i‌n Ma‌d‌r​a‌s ​(1822 - 1931)
* P‌e‌r‌m‌i‌s‌s‌i‌o‌n C‌e‌r‌i‌t‌f‌i​c​a‌t‌e
* T‌h‌e ‌e‌x​c‌l‌u‌d‌e‌d a‌n‌d ‌pa‌r‌t‌i​a‌l‌l‌y ‌e‌x​c‌l‌u‌d‌e‌d a‌r‌ea ‌fa​c‌t‌u​a‌l ‌m‌e‌m‌o‌r​a‌n‌d‌u‌m
* T‌h‌e ‌n‌o‌t‌e‌s ‌o‌n R‌i‌p​a‌r‌i​a‌n ‌r‌i‌g‌h‌t‌s ‌i‌n Ma‌d‌r​a‌s
* Ca‌n‌n​a‌n‌o‌r‌e F‌o‌r‌t a‌n‌d C‌o‌n‌t‌o‌n‌m‌e‌n‌t
* I‌n‌t‌e‌r‌p‌r‌o‌v‌i‌n ​c‌i​a‌l ‌o‌r ‌i‌n‌t‌e‌r ‌s‌t​a‌t‌e a‌g‌r‌e‌e‌m‌e‌n‌t ‌r‌e‌l​a‌t‌i‌n‌g ‌i‌n ‌t‌h‌e ‌u‌s‌e ‌o‌f ‌r‌i‌v‌e‌r ‌wa‌t‌e‌r‌s
* Na‌t‌i‌o‌n​a‌l‌i‌s‌m ‌i‌n S‌o‌u‌t‌h I‌n‌d‌ia
*  புகை​யிலை வரு​வாய் மற்​றும் நிஜா​மின் சுங்க வரி​வி​திப்பு
* புகை​யிலை வரு​வாய் மற்​றும் நிஜா​மின் சுங்​க​வரி விதி​வி​லக்கு

## உசாத்துணை
*"ஆவ​ணக் காப்​ப​கத் தந்தை" பி.எஸ்.பாலிகா, முது​மு​னை​வர் ம.சா.அறி​வு​டை​நம்பி, தினமணி
*British librarianship and information science

பகுப்பு:1908 பிறப்புகள்
பகுப்பு:1958 இறப்புகள்
பகுப்பு:இந்திய எழுத்தாளர்கள்
பகுப்பு:தமிழர் ஆவணங்கள்
பகுப்பு:ராவ் பகதூர் பட்டம் பெற்றவர்கள்
மாருதம் (யாழ்ப்பாண இதழ்)

**மாருதம்** இலங்கை, யாழ்ப்பாணத்திலிருந்து 1980களில் வெளிவந்த ஒரு கலை இலக்கிய இதழாகும். இதன் முதல் இதழ் 1983ம் ஆண்டு சித்திரை மாதம் வெளிவந்தது. விலை ரூபாய் 2.00 ஆகும். 

## கௌரவ ஆசிரியர்
காவலூர் எஸ். ஜெகநாதன்

## ஆசிரியர்
கே.பி. காந்தீபன்

## உள்ளடக்கம்
இவ்விதழில் சிறுகதைகள், கட்டுரைகள், கவிதைகள், துணுக்குகள் ஆகியன இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
மாருதம் (வவுனியா இதழ்)

**மாருதம்** இலங்கை, வவுனியாவிலிருந்து 2000ம் ஆண்டுகளில் வெளிவந்த ஒரு கலை, இலக்கிய மாத இதழாகும். இதன் முதல் இதழ் 2002ம் ஆண்டு சித்திரை மாதம் வெளிவந்தது. விலை 20.00 ரூபாய்.
## வெளியீடு
* வவுனியா கலை இலக்கிய நண்பர்கள் வட்டம்
## ஆசிரியர்கள்
* அகளங்கன்
* கந்தையா ஸ்ரீகணேசன்

## தொடர்பு முகவரி
395/145 அலைகலை வீதி, இலுப்பைக் குளம், வவுனியா

## உள்ளடக்கம்
ஒரு கலை இலக்கிய சஞ்சிகை என்றடிப்படையில் பிரதேச பிரதேச கலை இலக்கிய வெளியீடுகள், கலை இலக்கிய வடிவங்கள் போன்றவற்றிற்கு முக்கியத்துவம் கொடுக்கப்பட்டிருந்தன. மேலும் நூல் விமர்சனங்கள், கவிதைகள், துணுக்குச் செய்திகள் ஆகியனவும் இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:2000 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
மாவலி (இதழ்)

**மாவலி** இலங்கை மலையகத்தில் அட்டன் நகரிலிருந்து 1970களில் வெளிவந்த ஒரு கலை, இலக்கிய இதழாகும். 

## வெளியீடு
* தொழிலாளர் தேசிய சங்கம்

## உள்ளடக்கம்
இவ்விதழில் மலையக தோட்டத் தொழிலாளர்கள் பிரச்சினைகள், தோட்டத் தொழிலாளர்கள் தொடர்பான சட்டங்கள், தோட்டத் தொழிலாளர்களின் வாழ்வினை மேம்படுத்த உழைத்தவர்கள் பற்றிய குறிப்புகள், கவிதைகள், துணுக்குகள் போன்ற பல்வேறு அம்சங்கள் உள்வாங்கப்பட்டிருந்தன.

பகுப்பு:மலையகத் தமிழ் இதழ்கள்
பகுப்பு:ஈழத்து சஞ்சிகைகள்
பகுப்பு:1970 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
இன்கா வேளாண்மை

பிற அமேரிக்க நாகரிகங்களை விட இன்கா மக்கள் விவசாயத்திற்கு அதிக முக்கியத்துவம் தந்தனர்.

## வேளாண்மை
;மன்னர்

மன்னரே புதிய விவசாய நிலங்களை முதலாவதாக உழுது தொடங்கி வைப்பார். மன்னரால் பொன்னாலான் கலப்பையைக் கொண்டு செய்யப்படும் இந்நிகழ்ச்சி பொன்னேர் உழுதல் எனப்படும் (தமிழகத்திலும் இருந்தது).

;இடம்

பெருவின் நிலங்கள் பெரும்பாலும் மலைச்சரிவுகளாகவே இருந்தன. இவற்றை படிப்படியான நிலங்களாக அமைத்து பயிரிட்டனர். நீர்ப்பாசன வசதிகள் செய்யப்பட்டிருந்தன.

;ஒவியம்

கலப்பைகளை ஆண்களும், பெண்களும் சேர்ந்தே உழுதனர். சிலர் உழும் போது கட்டிகளை உடைத்து நிலத்தைச் சரி செய்தனர். இக்காட்சிகள் இன்கா ஒவியங்களில் இடம் பெற்றிருக்கின்றன.

;விழா

கோடையின் அறுவடை காலத்தில் இந்தி-ராமி என்ற விழா கொண்டாடப்பட்டது. தமிழகத்தில் சிலப்பதிகார காலத்தில் இதை போன்று **[[இந்திர விழா]]** கொண்டாடப்பட்டது.

## பிரிவுகள்
இன்கா வேளாண்மையில் நிலங்கள் பல பகுதிகளாக பிரிக்கப் பட்டிருந்தது. இதில் கிடைக்கும் வருவாயும் அவ்வாறே பிரிக்கப்பட்டது.

## மற்ற பொருட்கள்
மேலும் மூலிகைச் செடிகள், அரிசி, ம்க்காச்சோளம், வாழை, கொக்கோ, கசாவா போன்ற பொருட்களை பயிரிட்டனர்.

## மேற்கோள்

பகுப்பு:இன்கா நாகரிகம்
பகுப்பு:இன்கா
மலைச்சாரல் (இதழ்)

**மலைச்சாரல்** இலங்கையின் மலையகப் பிரதேசத்தின் அட்டன் நகரிலிருந்து 1980களில் வெளிவந்த ஒரு கலை, இலக்கிய இரு மாத இதழாகும். இதன் முதல் இதழ் ஏப்ரல் - மே இதழாக 1984இல் வெளி வந்தது. விலை ரூபாய் 3.00
## பணிக்கூற்று
* மலையக கலை இலக்கிய சஞ்சிகை
## ஆசிரியர் பக்கம்
ஆசிரியர் பக்கத்தில் இதழாசிரியர் பின்வருமாறு குறிப்பிட்டிருந்தார். “மலைச்சாரல் மலையக மக்களின் சமூக அரசியல் பொருளாதார விடயங்களுக்காக குரல் கொடுக்கும். மலையக மக்களின் முற்றுமுழுதான விடுதலையை வென்றெடுப்பதற்கான உயிரோட்டக் கருத்துக்கள்: மாறுபட்ட கொள்கைகளாலும், கோட்பாடுகளாலும், தத்துவங்களினாலும் பிளவுகொண்டிருக்கும் மலையகத் தலைமைத்துவ சக்திகளையும் ஒன்றுபடுத்தி, வேற்றுமைக்கப்பால் பொது வேலைத்திட்டத்தின் கீழ் ஒற்றுமைப்படுத்த மலைச்சாரல் பாடுபடும்.
## உள்ளடக்கம்
இவ்விதழில் மலையகம் தொடர்பான கட்டுரைகள், கவிதைகள். துணுக்குச் செய்திகள் இடம்பெற்றிருந்தன. 
## தொடர்பு முகவரி
மலைச்சாரல், இல 251, மல்லியப்பூ பசார், அட்டன்

பகுப்பு:ஈழத்து சஞ்சிகைகள்
பகுப்பு:1980 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
பகுப்பு:மலையகத் தமிழ் இதழ்கள்
மின்மினி (கொழும்பு சிற்றிதழ்)

**மின்மினி** கொழும்பிலிருந்து 1990களில் வெளிவந்த ஒரு கலை, இலக்கிய மாத இதழாகும். தனி இதழின் விலை ரூபாய் 10.00 

## உள்ளடக்கம்
இவ்விதழில் இளம்தலைமுறையினருக்கு ஏற்புடைய ஆக்கங்களுக்கு கூடிய முக்கியத்துவம் வழங்கப்பட்டிருந்தது. கவிதைகள், சிறுகதைகள், துணுக்குகள், விளையாட்டுச் செய்திகள், கின்னஸ் சாதனைகள், நாடுகள் அறிமுகம், டாக்டரைக் கேளுங்கள் போன்ற பல்சுவை அம்சங்கள் இடம்பெற்றிருந்தன.

பகுப்பு:ஈழத்து சஞ்சிகைகள்
பகுப்பு:1990 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
ஜாக் பிளிம்சால்

**ஜாக் பிளிம்சால்** (*Jack Plimsoll*, பிறப்பு: அக்டோபர் 27 1917, இறப்பு: நவம்பர் 15 1999), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 39 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1917 பிறப்புகள்
பகுப்பு:1999 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பீட்டர் பொலொக்

**பீட்டர் பொலொக்** (*Peter Pollock*, பிறப்பு: சூன் 30 1941), தென்னாப்பிரிக்க அணியின் துடுப்பாட்டக்காரர். இவர் 28 தேர்வுத் துடுப்பாட்டப் போட்டியிலும் , 127 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1941 பிறப்புகள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஷான் பொலொக்

**ஷான் மெக்லியன் பொலொக்** (***Shaun Maclean Pollock***, பிறப்பு: செப்டம்பர் 16 1973), தென்னாப்பிரிக்க அணியின் முன்னாள் துடுப்பாட்டக்காரர். இவர் 108 தேர்வுத் துடுப்பாட்டப் போட்டிகளிலும் , 303 ஒருநாள் பன்னாட்டுத் துடுப்பாட்டப் போட்டிகளிலும் 186 முதல்தர துடுப்பாட்டப் போட்டிகளிலும், 435 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1995 -2008 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1996 -2008 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார். இவர் தென்னாப்பிரிக்க அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளிலும் அணியின் தலைவராக இருந்துள்ளார். சகலத்துறையரான இவர் அலன் டொனால்டுடன் இணைந்து பல ஆண்டுகள் சிறப்பாகப்  பந்துவீசியுள்ளார்.  2000முதல் 2003 ஆம் ஆண்டுவரை தென்னாப்பிரிக்கத் துடுப்பாட்ட அணியின் தலைவராகவும், ஆப்பிரிக்க லெவன், உலக லெவன் அகிய அணிகளுக்காகாவும், டால்பின்ஸ் மற்றும் *வார்க்விக்‌ஷயர்*  அணிகளுக்காகவும் விளையாடியுள்ளார். 2003 ஆம் ஆண்டில் சிறந்த துடுப்பாட்ட  வீரராக இவரை விசுடன் துடுப்பாட்டாளர்களின் நாட்குறிப்பு அறிவித்தது.

சனவரி 11,2008 ஆம் ஆண்டில் சர்வதேச துடுப்பாட்டப் போட்டிகளில் இருந்து ஒய்வு பெறுவதாக அறிவித்தார்.பின் பெப்ரவரி 3 இல் தனது 303 ஆவது ஒருநாள் பன்னாட்டுத் துடுப்பாட்டப் போட்டியோடு ஓய்வு பெற்றார். இவர் டர்பனில் உள்ள *நார்த் வுட்* பள்ளியில் பயின்றார்.

## சர்வதேச போட்டிகள்
நவம்பர் 16, 1995 இல் செஞ்சூரியனில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டத் தொடரில் அறிமுகமானார்.இதில் 29 ஓவர்களை வீசி 98 ஓட்டங்களி விட்டுக்கொடுத்தார். இதில் 7 ஓவர்களை *மெய்டனாக* வீசி 3 இலக்குகளைக் கைப்பற்றினார். இந்தப் போட்டி சமனில் முடிந்தது. பின் சனவரி 9, 1996 இல் இங்கிலாந்து துடுப்பாட்ட அணிக்கு எதிராக கேப் டவுனில் நடைபெற்ற ஒருநாள் பன்னாட்டுத் துடுப்பாட்டப் போட்டித் தொடரில் அறிமுகமானார். இதில் இறுதிவரை ஆட்டமிழக்காமல் 66 பந்துகளில் 66 ஓட்டங்களை எடுத்தார். பின் ஆட்டத்தின் இரண்டாவது பகுதியில் 10 ஓவர்களை வீசினார் அதில் 34 ஓட்டங்களை மட்டும் விட்டுக்கொடுத்து 4 இலக்குகளைக் கைப்பற்றி அந்த அணியை 205 ஓட்டங்களில் வீழ்த்தி அணியை வெற்றி பெறுவதற்கு உதவினார். மேலும் இந்தப் போட்டியின் ஆட்டநாயகன் விருதினையும் பெற்றார்.

## சாதனைகள்
தேர்வுத் துடுப்பாட்டப் போட்டிகளில் 9 ஆவது வீரராக களம் இறங்கி அதிக முறை நூறுகள் அடித்த வீரர் எனும் சாதனையைப் படைத்துள்ளார். இவர் 12 முறைகள் நூறு ஓட்டங்களை அடித்துள்ளார். இதன்மூலம் இந்தச் சாதனையைப் புரிந்த ஒரே வீரர் இவர் ஆவார். இவர் தனது 190 ஆவது ஒருநாள் பன்னாட்டுத் துடுப்பாட்டப் போட்டியில் தான் முதல் நூறினைப் பதிவு செய்தார். இதன்மூலம் நூறு அடிப்பதற்கு முன் அதிக ஒருநாள் போட்டிகள் எடுத்த வீரர் எனும் சாதனையைப் படைத்தார். தேர்வுத் துடுப்பாட்டப் போட்டியின் ஆட்டப்பகுதியில் 99 ஓட்டங்களில் இறுதிவரை ஆட்டமிழக்காமல் இருந்த அணித் தலைவர் எனும் சாதனையைப் படைத்துள்ளார். சொந்த மண்ணில் ஒருநாள் பன்னாட்டுத் துடுப்பாட்டப் போட்டிகளில் விளையாடி அதிக இலக்குகளைக் கைப்பற்றியவர் எனும் சதனையைப் படைத்தார். 193 இலக்குகளைக் கைப்பற்றி இந்தச் சாதனையைப் படைத்தார்.

## சான்றுகள்

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1973 பிறப்புகள்
பகுப்பு:டர்ஹாம் துடுப்பாட்டக்காரர்கள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ராபர்ட் பூரே

**ராபர்ட் பூரே** (*Robert Poore*, பிறப்பு: மார்ச்சு 20 1866, இறப்பு: சூலை 14 1938), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 55 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1866 பிறப்புகள்
பகுப்பு:1938 இறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்